# BRUKE TO MASKINER FOR Å REDUSERE KOPIERINGSTIDEN(TANDEMKOPI)

## Oversikt

Denne funksjonen deler en kopijobb i to mellom to maskiner som er koblet til nettverket, slik at kopieringstiden kan kortes ned.
Mestermaskin og slavemaskin
Mestermaskinen utfører kun skanning, og en slavemaskin som er registrert i mestermaskinen, utfører bare utskrift uten å skanne originalen.

- To maskiner må være koblet til nettverket ditt for at du skal kunne bruke denne funksjonen.
- Selv om flere maskiner er koblet til nettverket, kan denne funksjonen kun brukes til å dele en jobb med én annen maskin.
- Hvis du vil bruke Tandemkopi, velger du [Innstilling av tandemtilkopling] i ”Innstillingsmodus”.
- For å konfigurere innstillingene av tandemtilkopling registrerer du slavemaskinens IP-adresseinformasjon på mestermaskinen. For portnummeret er det best å bruke den opprinnelige innstillingen (50001). Ikke endre portnummeret, med mindre du får problemer med denne innstillingen. Tandeminnstillingen skal konfigureres av nettverksadministratoren din. Hvis mestermaskinen og slavemaskinen bytter roller, må du konfigurere mestermaskinens IP-adresse i slavemaskinen. Det samme portnummeret kan brukes for begge maskinene.
- I denne situasjonen:
  En heftebehandler er installert i mestermaskinen, men ikke installert i en slavemaskin.
  - Tandemkopi er aktivert når du angir kopier uten stifting.
  - Tandemkopi er slått av når du angir kopier med stifting.
- Hvis Tandemkopi er aktivert ved hjelp av en funksjon som tilbys i mestermaskinen og ikke i en slavemaskin, som vist her, vil en melding vises.
- Hvis en maskin går tom for papir
  Hvis enten mestermaskinen eller slavemaskinen går tom for papir, vil maskinen som gikk tom for papir sette jobben på vent, mens maskinen som fremdeles har papir, fortsetter med jobben. Når nytt papir tilføres i maskinen som gikk tom, fortsetter jobben.
- Hvis brukerautentisering er angitt
  - Tandemkopi er aktivert når brukerautentisering er angitt i mestermaskinen.
  - Tandemkopi er slått av når brukerautentisering er angitt i slavemaskinen, men ikke angitt i mestermaskinen.

For å bruke Tandemkopi:
I ”Innstillingsmodus” velger du [Systeminnstillinger] → [Enhetskontroll] → [Innstilling av tandemtilkopling].

## Drift

Legg i originalen og trykk på [Forhåndsvisning]-tasten.
Plasser originalen i skuffen for dokumentmating på den automatiske dokumentmateren, eller på dokumentglasset.
Når du bruker dokumentglasset til å skanne flere originalsider, bytter du original og trykker på [Ekstra skanning]-tasten.

- AUTOMATISK DOKUMENTMATER
- DOKUMENTGLASS

Trykk på [Andre]-tasten, og trykk deretter på [Tandemkopi]-tasten.
Et hakemerke vises på ikonet.
Når innstillingene er fullført, trykker du på [Tilbake]-tasten.
For å annullere tandemkopiinnstillingen:
Trykk på [Tandemkopi]-tasten for å fjerne avkrysningen.
Trykk på kopivisningstasten for å spesifisere antallet kopier.
Opptil 999 kopier (sett) kan velges. Det spesifiserte antallet kopier deles mellom mester- og slavemaskinen. Hvis antallet kopier utgjør et oddetall, lager mestermaskinen flere kopier enn slavemaskinen.
Hvis feil antall kopier er angitt
Trykk på [SLETT]-tasten, og skriv deretter inn riktig antall.
Kontroller forhåndsvisningsbildet på forhåndsvisningsskjermen.
Kontroller om innstillingene produserer ønskede resultater.
For å annullere alle innstillingene:
Trykk på [SA]-tasten.
Trykk på [Start]-tasten for å begynne å kopiere.
Når du bare lager ett sett av kopier, trenger du ikke å spesifisere antallet kopier.
For å annullere tandemkopi:
Trykk på [STOPP]-tastene både på mester- og slavemaskinen.
Tilbake til toppen